ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
21 ธ.ค. 2558

สรุปตลาดภาคเช้า
ตลาดภาคเช้าปรับตัวลดลง ขณะที่ตลาดรอบบ้านยังมีทิศทางไม่ชัดเจนมีทั้งบวกสลับลบ โดยกลุ่ม ICT ปรับตัวลดลงรุนแรง จากความกังวลต่อการแข่งขันในส่วนของ Mobile Operator ที่ดุเดือด โดยกลุ่มทีโดดเด่นในภาคเช้าคือกลุ่มพลังงาน สำหรับปริมาณการซื้อขายหนาแน่นที่ระดับ 3.4 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มปรับตัวลดลงต่อ ด้วยราคาน้ำมันที่ยังอ่อนแอในภาคเช้า เราคาดว่าจะมีแรงขายกดดันในกลุ่มพลังงานมากขึ้น สำหรับปัจจัยเด่นที่เราแนะนำให้จับตาคือ Fund Flow ของนักลงทุนต่างชาติซึ่งมีทิศทางไหลออกต่อเนื่อง สำหรับกลุ่มที่แนะนำเก็งกำไร คือกลุ่มอิเล็กทรอนิกส์ที่ได้ประโยชน์จากค่าเงินที่อ่อนค่า DELTA HANA KCE และ SMT
 
วิเคราะห์ทางเทคนิค
QTC
ราคาปิด 4.96 บาท
แนวรับ 4.92 บาท          
แนวต้าน 5.20, 5.40 บาท
กราฟ QTC กำลังจะปรับตัวขึ้นผ่านแนวกรอบสามเหลี่ยมที่ต้าน 5 บาท โดย MACD โค้งตัวขั้นเป็นสัญญาณการสะสมหุ้นในระยะกลางแล้ว  จึงคาดว่าราคาหุ้นจะปรับตัวผ่านแนวต้านนี้ได้และยกฐานราคาสูงขึ้นต่อไป  แนะนำซื้อ  
 
เด็กแนว
MFEC  เช้านี้นักลงทุนหันไปทุ่มใส่หุ้นวางระบบกันเต็มๆ เน้นๆ ไปที่หุ้นข้าวต้มสมพงษ์ CSS และน้องมะลิ JTS กันแบบฝุ่นตลบ  หาเงินเข้ากระเป๋ากันอย่างไม่ยากท่ามกลางตลาดสีแดง แต่ตัวตามที่น่าสนใจคือ MFEC นั้นยังถือว่าได้รับความสนใจน้อยไปหน่อย
 ทั้งๆ ที่เป็นหนึ่งในผู้วางระบบโดยตรงให้กับ ICT รวมทั้งออกแบบ บำรุงรักษาอย่างครบวงจร จึงถือเป็นหุ้นที่ควรจะได้รับอานิสงส์ไม่แพ้ตัวไหน จุดเด่นสำคัญในตอนนี้คือค่า PE ต่ำเพียง 11 เท่า ต่ำสุดในกลุ่มของ system integrate ประกอบกับเป็นหุ้นที่มีขนาดไม่ใหญ่มาก หากได้งานกลับมาเป็นปกติก็ทำให้กำไรก้าวกระโดด และมูล่าหุ้นสูงขึ้นอย่างรวดเร็ว 
เด็กแนวมองว่ายังไงก็ต้องได้งานแน่ เพราะการวางระบบ 4G นี้ทั้งอุตสาหกรรมหลายเจ้าที่ได้มารวมกันเป็นแสนล้านบาท ทยอยลงทุน 3-4 ปี ทำให้ผู้วางระบบรับงานกันเต็มๆ เห็นอยู่แล้วบ่ายนี้ตัวตามอย่าง MFEC ที่ควรจะเป็นตัวนำด้วยซ้ำ ควรจะแรงกว่านี้    